BG Официален вестник на Европейския съюз C 228/8

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001

(2008/C 228/08)

Помощ №: XA 180/08

Държава-членка: Република Словения

Регион: Območje občine Idrija

Наименование на схемата за помощ или име на дружеството получател на индивидуалната помощ: Program razvoja podeželja v občini Idrija 2008–2013

Правно основание: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Планирани годишни разходи за схемата или общ размер на индивидуалната помощ, отпусната на дружеството:

2008 г.: 38 000 EUR

2009 г.: 40 000 EUR

2010 г.: 40 000 EUR

2011 г.: 43 000 EUR

2012 г.: 47 000 EUR

2013 г.: 47 000 EUR

Максимален интензитет на помощта:

1. Инвестиции в земеделски стопанства за първично производство:

— до 40 % от приемливите разходи и до 50 % — в необлагодетелствани райони.

Помощта се предоставя за модернизация на земеделските стопанства за първично производство и за управление на пасища и обработваема земя.

2. Съхраняване на традиционен ландшафт и сгради:

— за инвестиции за запазване на непроизводствени обекти на културно-историческото наследство — до 100 % от действителните разходи,

— за инвестиции за запазване на характера на културно-историческо наследство на производствени активи — до 60 % от действителните разходи, или до 75 % в необлагодетелствани райони, при условие че инвестицията не води до увеличаване на производствения капацитет на стопанството,

— до 100 % от допълнителните разходи, направени поради използването на традиционни материали.

3. Преместване на селскостопански сгради в името на обществения интерес:

— до 100 % от действителните разходи, когато преместването се състои само от разглобяване, изнасяне и повторно изграждане на съществуващи сгради и не включва модернизация на съоръжения, нито води до увеличаване на производствения капацитет; общинската помощ достига до 40 % от действителните разходи, в необлагодетелствани райони — до 50 %, ако преместването облагодетелства земеделския стопанин с по-модерни инсталации или увеличен производствен капацитет.

4. Помощ за плащане на застрахователни премии:

— размерът на общинската помощ отговаря на разликата между стойността на съвместно финансираните застрахователни премии от държавния бюджет и до 50 % от приемливите разходи за застрахователни премии за застраховане на насажденията и продукцията, както и за застраховане на добитъка срещу заболяване.

5. Помощ за препарцелиране на земи:

— до 100 % от действително направените правни и административни разходи.

6. Помощ за насърчаване на производството на качествени селскостопански продукти:

— до 100 % от приемливите разходи. Помощта трябва да бъде предоставена под формата на субсидирани услуги и не може да включва преки плащания на парични суми към производителите.

7. Предоставяне на техническа помощ в селскостопанския сектор:

— до 100 % от приемливите разходи за образование, обучение, консултантски услуги, организация на форуми, публикации и уебсайтове. Помощта се предоставя под формата на субсидирани услуги и не трябва да включва преки парични плащания към производителите

Дата на въвеждане: Май 2008 г. (помощта няма да бъде отпусната, докато обобщената информация не бъде публикувана на уебсайта на Европейската комисия)

Срок на схемата или на предоставената индивидуална помощ: До 31 декември 2013 г.

Цел на помощта: Подпомагане на МСП

Позоваване на членове от Регламент (ЕО) № 1857/2006 и приемливи разходи: Глава II от Правилника за предоставяне на държавна помощ за запазване и развитие на селското стопанство и селските райони в община Idrija включва мерки, представляващи държавна помощ в съответствие със следните членове на Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 6: Преместване на селскостопански сгради в името на обществения интерес,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване производството на качествени селскостопански продукти,

член 15: Предоставяне на техническа помощ в селскостопанския сектор

Обхванат сектор (обхванати сектори): Селско стопанство

Име и адрес на органа, предоставящ помощта:

Интернет адрес: http://www.uradni-list.si/1/content?id=85569

Друга информация: Мярката за заплащане на застрахователни премии при застраховане на посеви и продукция включва следните неблагоприятни климатични условия, които могат да бъдат приравнени на природния бедствия: пролетна слана, градушка, мълния, пожар, предизвикан от мълния, бури и наводнения.

Общинският правилник отговаря на изискванията на Регламент (ЕО) № 1857/2006 по отношение на мерките, които трябва да бъдат приети от общината и общите разпоредби, които трябва да бъдат приложени (стъпки, предшестващи отпускането на помощите, натрупване, прозрачност и контрол на помощите)

Marjan RUPNIK

Помощ №: XA 185/08

Държава-членка: Обединено кралство

Регион: England

Наименование на схемата за помощ или име на дружеството получател на индивидуалната помощ: England Catchment Sensitive Farming Capital Grant Scheme 2008 to 201 (XA 149/08 Revised)

Правно основание: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Планирани годишни разходи за схемата или общ размер на индивидуалната помощ, отпусната на дружеството:

1 април 2008 г.-31 март 2009 г. 5 милиона GBP 1 април 2009 г.-31 март 2010 г. 5 милиона GBP 1 април 2010 г.-31 март 2011 г. 5 милиона GBP 1 април 2011 г.-31 март 2012 г. 5 милиона GBP 1 април 2012 г.-31 март 2013 г. 5 милиона GBP 1 април 2013 г.-31 март 2014 г. 5 милиона GBP 1 април 2014 г.-31 март 2015 г. 5 милиона GBP Общо 35 милиона GBP

Максимален интензитет на помощта: Максималния интензитет на помощта е 60 % в съответствие с член 4, параграф 2, буква д) от регламента. Максималният размер на помощта, предоставена на отделно предприятие, няма да надхвърли 400 000 EUR през всеки период от три фискални години в съответствие с член 4, параграф 9 от регламента

Дата на въвеждане: Схемата ще започне на 6 май 2008 г.

Срок на схемата или на индивидуалната помощ: Схемата ще започне на 6 май 2008 г. Приемането на нови заявления ще бъде прекратено на 28 февруари 2015 г. и последната дата, на която ще се извърши плащане, ще бъде 31 март 2015 г.

Цел на помощта: Опазване на околната среда. Целта на схемата за предоставяне на помощ за селскостопанска дейност, съобразена с водосборните райони на Англия, е да насърчи своевременни доброволни действия от страна на селскостопанските производители в борбата с дифузното замърсяване на водите в резултат на селскостопанска дейност в приоритетните водосборни райони, чрез подпомагане на финансирането на инструменти за намаляване на това замърсяване. Това ще допринесе за постигането на национални и международни цели за опазване на околната среда и по специално на Рамковата директива за водите. Схемата ще се прилага в съответствие с член 4 от Регламент (EO) № 1857/2006, а приемливите разходи ще бъдат за инвестиции в селскостопански холдинги.

Забележка: Понастоящем има 40 приоритетни водосборни райони; Тези водосборни райони могат да бъдат променени и през периода на инициативата е възможно да бъдат добавени нови водосборни райони и някои да бъдат отстранени в резултат на по-нататъшна техническа оценка

Обхванат сектор: Бенефициерите на схемата за помощ ще бъдат ангажирани единствено с производството на селскостопански продукти. Всички подсектори ще бъдат приемливи

Име и адрес на предоставящия орган: Законовият орган, отговарящ за схемата, е:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Организацията, ръководеща схемата, е:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Интернет адрес: Повече информация за схемата за предоставяне на помощ за селскостопанска дейност, съобразена с водосборните райони на Англия, и за по-широката инициатива за селскостопанска дейност, съобразена с водосборните райони на Англия, както и пълния текст на настоящия документ може да намерите на:

http://defrawebd/farm/environment/water/csf/pdf/state-aid-capitalgrantsscheme2008.pdf

Можете да посетите и главната интернет страница на Обединеното кралство за освободени държавни помощи за селското стопанство на адрес:

www.defra.gov.uk/farm/policy/state-aid/setup/exist-exempt.htm

Щракнете върху връзката England Catchment Sensitive Farming Delivery Initiative: Capital Grant Scheme 2008-2015

Друга информация: Допълнителна и по-подробна информация относно изискванията за приемливост и правилата на схемата могат да бъдат намерени на посочените по-горе интернет адреси.

Настоящата схема ще замени XA 149/08, приемането на нови заявления по която ще бъде прекратено, когато настоящата схема влезе в сила. Уведомяваме отново за тази схема, за да увеличим максималния интензитет на помощта на 400 000 EUR в съответствие с член 4, параграф 9 от регламента, в XA 149/08 ограничихме интензитета на помощта до максимум 10 000 GBP на бенефициер.

Подпис и дата от името на Министерството на околната среда, храните и въпросите на селските райони (компетентен орган в Обединеното кралство)

Помощ №: XA 186/08

Държава-членка: Обединено кралство

Регион: Scotland

Наименование на схемата за помощ или име на дружеството получател на индивидуалната помощ: The Scottish Farm Business Advice and Skills Service 2008

Правно основание: Board of Agriculture Act 1889 (Section2)

Планирани годишни разходи за схемата или общ размер на индивидуалната помощ, предоставена на дружеството:

1 април 2008 г.-31 март 2009 г. 1,5 милиона GBP 1 април 2009 г.-31 март 2010 г. 1,5 милиона GBP 1 април 2010 г.-31 март 2011 г. 2,0 милиона GBP 1 април 2011 г.-31 март 2012 г. 2,5 милиона GBP 1 април 2012 г.-31 март 2013 г. 2,5 милиона GBP Общо разходи 10 милиона GBP

Максимален интензитет на помощта: Настоящата схема е съвместима с член 15 от Регламент (ЕО) № 1857/2006 относно държавната помощ, тъй като всички свързани със схемата плащания ще бъдат изплатени пряко от Шотландското правителство на доставчика на съответната услуга в максимален размер до 100 % от разходите, изброени в параграф 2 от горепосочения член.

Помощ ще бъде предоставяна за следните приемливи разходи:

параграф 2, буква а) във връзка с образованието и обучението на селски стопани и селскостопански работници:

буква i) разходи за организиране на учебната програма,

параграф 2, буква в) във връзка с консултантски услуги, предоставяни от трети лица — таксите за услуги, които не представляват непрекъснати или периодични дейности и не са свързани с нормалните оперативни разходи на предприятието, като рутинни данъчни консултации, редовни правни услуги или рекламни дейности

Дата на въвеждане: Схемата ще започне да се прилага от 7 май 2008 г.

Срок на схемата или на индивидуалната помощ: Схемата ще започне да се прилага от 7 май 2008 г. (за повторно стартиране на преразгледаната WFRS) до 31 март 2013 г.

Цел на помощта: Целта на схемата за цялостна проверка на селските стопанства (WFRS) (подпомагана от FBAASS за гарантиране на това, че услугата се предоставя единствено от акредитирани консултанти) е да насърчи едрите и дребните селски стопани, изправени пред коренни промени в техния пазар и промишленост, да мислят като бизнесмени и да взимат стратегически решения за бъдещото развитие на своя бизнес, което да го направи по-устойчив във финансово и екологично отношение.

Това ще:

насърчи подобряването на икономическите и екологичните показатели на селскостопанската промишленост,

постигне устойчив икономически растеж, и

насърчи използването и споделянето на най-добри практики и разпространението на информация за подобряване на показателите в рамките на сектора.

Схема за акредитация на бизнес консултанти за селските стопанства в Шотландия

Тази схема е създадена за определяне на стандарти за и насърчаване на непрекъснатото професионално развитие на консултантите. Единствено акредитирани консултанти ще могат да предоставят услугата за цялостна проверка на селските стопанства. Акредитацията е отворена за консултанти, установени в която и да е държава-членка, въз основа на обективни стандарти за компетентност. Тази част от схемата ще бъде управлявана съгласно договор с външна организация (понастоящем Lantra). Когато договорът трябва да се поднови, организацията ще бъде избрана според пазарни принципи по недискриминационен начин. Ако е необходимо, ще се използват публични тръжни процедури, които са в съответствие с правото на Общността и по-специално със съдебната практика, при които се използва равнище на реклама, достатъчно, за да се позволи отварянето на пазара на услугите за конкуренцията и контрола върху безпристрастността на правилата за обществени поръчки.

Помощта ще бъде предоставена в съответствие с член 15 от Регламент (EO) № 1857/2006 и приемливите разходи ще бъдат за консултантски услуги.

Следва също да се отбележи, че в съответствие с член 15 не се разрешават преки плащания към производителите

Обхванат сектор (обхванати сектори): Селскостопански сектор, бизнес на индивидуални селски стопанства

Име и адрес на органа, предоставящ помощта:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

За контакти: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Интернет адрес: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Друга информация: Farm BASS беше потвърдена като нотифицирана държавна помощ за първи път съгласно помощ N 363/03 от 4 февруари 2004 г. Това решение беше удължено до 31 март 2009 г. съгласно помощ N 439/05 от 17 октомври 2005 г. По тази нотифицирана схема N 439/05 приемането на нови заявления ще приключи на 2 май 2008 г. и тя ще бъде заменена от настоящата освободена схема, която ще бъде отворена за нови заявители на 7 май 2008 г. Настоящата схема ще увеличи максималния разход (без ДДС) за предоставяне на консултация/обучение на заявител от 1 850 GBP на 2 400 GBP.

Допълнителна и по-подробна информация относно изискванията за приемливост и правилата на схемата може да намерите на посочените по-горе интернет адреси

Помощ №: XA 187/08

Държава-членка: Франция

Регион: Département des Bouches-du-Rhône

Наименование на схемата за помощ: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Правно основание:

— Член 7 от Регламент (ЕО) № 1857/2006

— Articles L 1511-2 à L 1511-5 du Code Général des Collectivités Territoriales

— Регламент (ЕО) № 1698/2005 на Съвета

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Планирани годишни разходи по схемата: 300 000 EUR годишно

Максимален интензитет на помощта:

— селскостопанска зона (1): държавни средства: 12 650 EUR/Cредства на Общия съвет: 4 650 EUR,

— градска и крайградска зона (1): държавни средства: 17 300 EUR/Cредства на Общия съвет: 5 000 EUR (общо основание) или 7 700 EUR (увеличаване на помощта на Общия съвет при случаи на установяване извън семейството или в рамките на семейството, когато се касае за малка структура, на която й е необходимо съдействие в икономически план).

Тази помощ ще допълни помощта от страна на държавата, която, за сведение, е 12 650 EUR за селските райони и 17 300 EUR за градските или крайградски зони. При всички положения, максималният размер на помощта за установяване за отделен бенефициер е 55 000 EUR, както е предвидено в член 22 от Регламент (ЕО) № 1698/2005.

Общият съвет се задължава да спазва максималния размер на помощите, предвиден в регламента относно развитието на селските райони. Той единствено реши да не прибягва до схемата за помощ N 110/07 („Pidil“) за въпсосите, свързани с модела на управление

Дата на прилагане: От датата на публикуване на регистрационния номер на заявлението за освобождаване на електронната страница на Генерална дирекция „Селско стопанство и развитие на селските райони“ на Комисията

Срок на схемата или на предоставената индивидуална помощ: До 31 декември 2013 г.

Цел на помощта: За Общия съвет на департамент Bouches-du-Rhône, установяването на младите селски стопани в характерните днес за района икономически и поземлени условия остава приоритет.

Към икономическите условия, които не винаги са многообещаващи, се добавя и проблемът с придобиването на поземлена собственост, чиито високи цени в департамента (средно 17 400 EUR/ha за 2006 г. според данни на френската агенция за поземлено устройство и установяване в селските райони SAFER), увеличили се между 2000 г. и 2007 г. средно с 50 %, понастоящем не са съпоставими с рентабилността на стопанствата, като най-уязвими са младите селски стопани, които желаят да се установят по-специално в градските или крайградски зони и на които се налага да инвестират значителен първоначален капитал.

Предоставяната от Общия съвет помощ, в допълнение към подпомагането на младите селски стопани от страна на държавата, цели да подпомогне проектите им за установяване.

Бенефициерите ще трябва да удовлетворяват необходимите възрастови условия, както и тези по отношение на националността, професионалните умения и икономическата жизнеспособност:

националност: френска, на държава-членка на ЕС или на трета държава, с която Франция е сключила споразумение за реципрочност,

възраст: под 40 г. на датата на установяване,

първо установяване като ръководител на стопанство,

минимална площ: 0,5 SMI (минимална площ за установяване),

задължение за членство във взаимоспомагателната каса Mutualité sociale agricole (MSA) като упражняващ селскостопанска дейност като основно или второстепенно занятие (2),

удовлетворяване на условията за завършено образование или притежаване на необходимите професионални умения,

изготвяне на план за развитие на стопанството за 5-годишен период,

попълване на документацията за заявление за помощ от страна на департамента

Обхванат сектор (обхванати сектори): Всички стопанства в департамент Bouches-du-Rhône (подпомагане на младите стопани)

Име и адрес на органа, предоставящ помощта:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Интернет адрес: http://www.cg13.fr/amenagements/agriculture/aides.html

Помощ №: XA 188/08

Държава-членка: Испания

Регион: Principado de Asturias

Наименование на схемата за помощ или име на дружеството получател на индивидуалната помощ: Laboratorio Interprofesional Lechero y Agroalimentario de Asturias (L.I.L.A.)

Правно основание: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Планирани годишни разходи по схемата или общ размер на индивидуалната помощ, предоставена на дружеството: 395 000 EUR за 2008 финансова година

Максимален интензитет на помощта: До 70 % от разходите за посочената дейност

Дата на въвеждане: От датата на публикуване на регистрационния номер на заявлението за освобождаване на интернет сайта на Генерална дирекция „Селско стопанство и развитие на селските райони“

Срок на схемата или на предоставената индивидуална помощ: До декември 2008 г.

Цел на помощта: Осъществяване на официални анализи за контрол на млякото в Principado de Asturias като основно средство за генетична оценка на животните за разплод от млекодайни видове и породи, и следователно — основен елемент от програмите за по-качествено животновъдство.

Прилага се следният член от Регламент (ЕО) № 1857/2006:

Член 16 „Подпомагане на животновъдния сектор“. Приемливи разходи: разходи за осъществяване на изследвания за определяне на генетичното качество и продуктивността на животните

Обхванат сектор(обхванати сектори): Млечно говедовъдство

Име и адрес на органа, предоставящ помощта:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Интернет адрес: Текстът на споразумението за сътрудничество е на разположение на www.asturias.es, като се следват връзките „temáticas/ganadería/ayudas“ на адрес:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Определение на френския статистически институт INSEE: зониране на площи 1999.

(2) За упражняващите селскостопанска дейност като второстепенно занятие, общият размер на помощта не надвишава 50 % от посочените в настоящата програма суми.